Carl Egil Wang

Carl Egil Wang (født 25. mai 1930 i Skedsmo, død 5. februar 2016 i Våler) var en norsk skoleleder, idrettsleder og politiker (H). Han var fylkesordfører i Østfold, ekspedisjonssjef i Kultur- og vitenskapsdepartementet og rådmann i Våler kommune. Han hadde også lederroller innen idretten, blant annet var han formann i Norges Handicapidrettsforbund og president i Norges Håndballforbund.   

 Utdannelse og yrke 
Wang ble student i 1949 og er utdannet som lærer fra Oslo lærerskole i 1951. Han arbeidet i Hammerfest og Moss fra 1952 til 1960, da han ble skoleinspektør og skolesjef i Våler i Østfold. Han var siden skolesjef i Rygge kommune en periode før han ble ekspedisjonssjef i Kultur- og vitenskapsdepartementet (1984-1987 og siden rådmann i Våler (1987-1992).

 Politisk engasjement 
Wang var vararepresentant på Stortinget for Østfold Høyre i to perioder, fra 1969 til 1977. Han møtte flere ganger og har 1 år og 50 dagers ansiennitet blant annet som følge av at han vikarierte for Svenn Stray, som ble utenriksminister. 

Han var medlem av Våler kommunestyre 1971–83 og Østfold fylkesting fra 1976. Wang var fylkesordfører i Østfold fra 1980 til 1983.

 Idrettsleder 
Det er særlig handicapidretten som har fått nyte godt av Carl E. Wangs engasjement, selv om han var president i Norges Håndballforbund fra 1972 til 1977. Han var den første formann i Norges Handicapidrettsforbund fra 1971 til 1974 og ble siden medlem og leder av Det Europeiske Handicapidrettsforbund og Den Europeiske Paralympiske Komité. Han var også leder av komiteen for de paralympiske lekene på Lillehammer. Fra 1973 til 1977 var han formann i Statens Idrettsråd. 

 Heder 
 Kongens fortjenstmedalje i gull
 Plaketten Norges Idrettsforbunds høyeste utmerkelse
 Nordisk Handicapidrettsforbunds hederstegn 1989
 The Paralympics Order

Referanser

 Eksterne lenker 

  Minneord: Carl Egil Wang på NIFs sider

Kategori:Høyre-politikere i Østfold
Kategori:Fylkesordførere i Østfold
Kategori:Lokalpolitikere i Våler i Østfold
Kategori:Norske embets- og tjenestemenn
Kategori:Vararepresentanter til Stortinget
Kategori:Norske fotballtrenere
Kategori:Fotballtrenere for Moss FK
Kategori:Norske idrettsledere
Kategori:Rådmenn
Kategori:Kongens fortjenstmedalje i gull
Kategori:Personer fra Skedsmo kommune
Kategori:Fylkesordførere fra Høyre
Kategori:Stortingsrepresentanter 1969–1973